গার্ডিয়ান নিবন্ধে এরপর বলা হয়েছে, জেনারেল এমেকা নেতৃত্বাধীন ওই আন্দোলন সামরিক শক্তি দিয়ে প্রতিহত করার উদ্যোগ নেয়া হয়েছিল। আর তখন নিজের তেলের স্বার্থ রক্ষায় উদগ্রিব যুক্তরাজ্য সরকার ইকব জনগণের স্বার্থের বিরুদ্ধে দাঁড়িয়েছিল। এসব ঘটনায় সংঘুব্ধ লাগোসে কর্মরত আচিবি চাকরি ছাড়েন এবং তিনি ফিরে আসেন দক্ষিণ পূর্বাঞ্চলে বসবাসরত তার পরিবারের মাঝে। এলাকাটি তখন স্বাধীন বায়াফ্রা প্রজাতন্ত্রের অন্তর্গত বায়াফ্রার জনগণকে পর্যুদস্থ করতে নাইজেরিয় সেনাবাহিনী তখন বাংলাদেশের ইতিহাসের ২৫শে মার্চের মতো নিষ্ঠুর অপারেশন সার্চ লাইট পরিচালনা করতে শুরু করেছিল। আর বায়াফ্রার জনগণ যাদের সহায়-সম্পদ প্রস্তুতি বলে কিছু ছিল না তারা তাদের ভাষায় দখলদার হানাদার বাহিনীর বিরুদ্ধে যার যা কিছু আছে তাই নিয়ে সর্বাত্মক প্রতিরোধ যুদ্ধে ঝাঁপিয়ে পড়েছিল। আচিবির বর্ণনায় বায়াফ্রার মুক্তিকামী জনগণ মুক্তিযুদ্ধের চেতনায় তখন সামরিক কাজে ব্যবহার উপযোগী ট্যাঙ্ক তৈরি করেছিল। শত্রুর মোকাবিলায় তৈরি করেছিল বাকেট বোমা। আচিবি যদিও সহিংসতার নিন্দা করেছিলেন কিন্তু স্মৃতিচারণ করতে গিয়ে অনুশোচনা করেছেন এই বলে এই কি আমার দেশের সেই জনগণ। যারা একদিন জীবন বাজি রেখে মুক্তিযুদ্ধে অংশ নিয়েছিল তারা এখন দুর্নীতির পঙ্কে নিমজ্জিত হয়েছে।